stanford-oval/wikipedia huggingface dataset:
เนาวรัตน์ พงษ์ไพบูลย์
ประวัติ > ประวัติการทำงาน

พ.ศ. 2508 รับราชการในกระทรวงพัฒนาการแห่งชาติ
พ.ศ. 2510 - 2511 อุปสมบทและถือธุดงค์ไปสวนโมกข์ เพื่อศึกษาพระธรรมกับท่านพุทธทาสภิกขุ
พ.ศ. 2511 - 2512 ประจำกองบรรณาธิการนิตยสาร วิทยสาร
พ.ศ. 2513 แสดงภาพยนตร์โทรทัศน์เรื่อง "พระอภัยมณี" ของสุนทรภู่ รับบทเป็น พระอภัย ของไชโยภาพยนตร์
พ.ศ. 2514 - 2515 อาจารย์ประจำภาควิชาประพันธ์อย่างสร้างสรรค์
พ.ศ. 2516 พนักงานฝ่ายการพนักงาน ธนาคารกรุงเทพ จำกัด
พ.ศ. 2562 ได้รับแต่งตั้งเป็นสมาชิกวุฒิสภา
ผลงาน > งานรวมเล่มร้อยกรอง

คำหยาด
อาทิตย์ถึงจันทร์
เพียงความเคลื่อนไหว (กวีนิพนธ์รางวัลซีไรต์ พ.ศ. 2523)
ชักม้าชมเมือง
เพลงขลุ่ยเหนือทุ่งข้าว
จารึก ร.ศ. 200
กรุงเทพทวารวดี
เพลงขลุ่ยผิว
ประคำกรอง
วารีดุริยางค์
ตากรุ้งเรืองโพยม
ข้างคลองคันนายาว 1
ข้างคลองคันนายาว 2
ก.ข.ขับขาน
จ๊ะเอ๋
ลุงเต่ากับลิ่งต้อยติ่ง
คำทายลายแทง
รักใคร่ไยดี
แว่วไหวในสายลม
ขับไม้มโหรี
เหมือนข่าวความรักจักมา
มุมมอง
น้ำใสไม้สวย
เขียนแผ่นดิน
ที่นี่ขัดข้องหนอ
ดาบที่หมกอยู่ในจีวร
ดังนั้นฉันจึงเขียน
แผ่วผ่านธารน้ำไหล
เจ้าประคุณเอ๋ย (พ.ศ. 2532)
นกขมิ้น
หยุดสักนิด คิดสักหน่อย หมุดหมายที่ 1
หนึ่งได้แรงใจ
ความคิดในดอกบัว (พ.ศ. 2532)
ผลงาน > ผลงานแปลที่เขียนกับนักเขียนอื่น

คัมภีร์คุณธรรม กับ สมเกียรติ สุขโข
สองตะเกียง กับ ล. เสถียรสุต
ห่วงอาหาร กับ สมเกียรติ สุขโข และ สโรชา
ก.ข.ขับขาน กับวีระศักดิ์ ขุขันธิน
๖ ตุลามหากาพย์ กับ กลุ่มกวีร่วมสมัย
วันฆ่านกพิราบ กับ มหาสมภาร พรหมทา
ผลงาน > งานเพลง

อัลบั้ม เพลงแผ่นดิน จาก 3 คีตกานต์กวี ร่วมกับ พงษ์เทพ กระโดนชำนาญ และ ธนิสร์ ศรีกลิ่นดี
เพลงมหาชัย ทำนอง : สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต / บทร้อง : เนาวรัตน์ พงษ์ไพบูลย์
"เพลงใบไม้ร่วง" เนาวรัตน์ พงษ์ไพบูลย์ ได้ประพันธ์บทร้อง ในโอกาส งานพระราชพิธีพระราชทานเพลิงพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี  ทำนอง : ธนิสร์ ศรีกลิ่นดี ดนตรี : สถาพร นิยมทอง ขับร้อง : ธนพร แวกประยูร (ปาน)
ผลงาน > สารคดีกวีนิพนธ์

เขียนแผ่นดิน
เขียนแผ่นดินสุวรรณภูมิลาว
เขียนแผ่นดินสุวรรณภูมิเวียดนาม
รางวัล > รางวัลที่ได้รับ

รางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์)
ศิลปินแห่งชาติ สาขาวรรณศิลป์
รางวัลศรีบูรพา
พระเกี้ยวทองคำ
รางวัลอัศนี พลจันทร
รางวัล > ผลงานที่ได้รับรางวัล

พ.ศ.​ 2516 บทกวี "อาทิตย์ถึงจันทร์" ได้รับรางวัลชมเชยพิเศษ วรรณกรรมของธนาคารกรุงเทพ จำกัด (มหาชน)
พ.ศ.​ 2521 บทกวี "ชักไม้ชนเมือง" ได้รับรางวัลดีเด่นจากงานสัปดาห์หนังสือ
พ.ศ.​ 2523 บทกวี "เพียงความเคลื่อนไหว" ได้รับรางวัลซีไรท์
พ.ศ. 2537 บทกวี "เพลงขลุ่ยผิว" ได้รับรางวัลดีเด่นจากงานสัปดาห์หนังสือแห่งชาติ
พ.ศ. 2527 บทกวี "ก.ข.ขับขัน" ได้รับรางวัลดีเด่นจากงานสัปดาห์หนังสือแห่งชาติ แต่งร่วมกับ วีระศักดิ์ ขุขันธิน
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
ครรชิต ทับสุวรรณ

| ครรชิต ทับสุวรรณ> ข้อมูลส่วนบุคคล |
| --- | --- |
เกิด: 26 ตุลาคม พ.ศ. 2513 (54 ปี)
พรรคการเมือง: ประชาธิปัตย์ 
สถานะทางคดี: พ้นโทษ

บทลงโทษ: ประหารชีวิตเปลี่ยนเป็นจำคุกตลอดชีวิตลดโทษเหลือจำคุก 7 ปี
รายละเอียด
ผู้เสียหาย: อุดร ไกรวัตนุสสรณ์
วันที่: 25 ธันวาคม พ.ศ. 2554
ประเทศ: ประเทศไทย
รัฐ: จังหวัดสมุทรสาคร
ตำแหน่ง: ปั๊มน้ำมันปตท. สาขากิโลเมตรที่ 2 ถนนเศรษฐกิจ 1
วันที่ถูกจับ: 27 ธันวาคม พ.ศ. 2554
 
 

ครรชิต ทับสุวรรณ (เกิด 26 ตุลาคม พ.ศ. 2513) อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ เขาต้องโทษในคดีฆ่านายอุดร ไกรวัตนุสรณ์ อดีตนายกองค์การบริหารส่วนจังหวัดสมุทรสาคร เมื่อปี พ.ศ. 2554
ประวัติ

ครรชิต ทับสุวรรณ เกิดเมื่อวันที่ 26 ตุลาคม พ.ศ. 2513 ที่ตำบลท่าฉลอม อำเภอเมืองสมุทรสาคร จังหวัดสมุทรสาคร เป็นบุตรของนายเอนก ทับสุวรรณ อดีตรัฐมนตรีหลายกระทรวง และเป็นอดีต ส.ส. สมุทรสาครหลายสมัย กับนางทัศนีย์ ทับสุวรรณ สำเร็จการศึกษาระดับปริญญาตรี จากมหาวิทยาลัยรังสิต และปริญญาโทจากมหาวิทยาลัยคลีฟแลนด์สเตต รัฐโอไฮโอ สหรัฐอเมริกา ปัจจุบันมีสถานะโสด
งานการเมือง

นายครรชิตลงสมัครสมาชิกสภาผู้แทนราษฎรในปี พ.ศ. 2550 ในนามพรรคประชาธิปัตย์ และได้รับการเลือกตั้งเป็นครั้งแรก โดยได้รับคะแนนมาเป็นอันดับที่ 2 ของเขต (มี ส.ส. ได้ 3 คน) ต่อมาปี พ.ศ. 2554 ได้รับเลือกตั้งเป็นครั้งที่ 2 โดยเอาชนะนายอนุสรณ์ ไกรวัตนุสสรณ์ บุตรชายนายมณฑล ไกรวัตนุสสรณ์ อดีตรัฐมนตรี
งานการเมือง > สมาชิกสภาผู้แทนราษฎร

ครรชิต ทับสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรสาคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรสาคร สังกัดพรรคประชาธิปัตย์
คดีความ

เมื่อวันที่ 25 ธันวาคม พ.ศ 2554 นายอุดร ไกรวัตนุสสรณ์ อดีตนายกองค์การบริหารส่วนจังหวัดสมุทรสาคร ถูกยิงเสียชีวิตภายในบริเวณสถานีบริการน้ำมันในจังหวัดสมุทรสาคร ต่อมาในเดือนพฤศจิกายน พ.ศ. 2557 นายครรชิต ถูกศาลจังหวัดสมุทรสาคร พิพากษาประหารชีวิตจากการเป็นจำเลยในคดีดังกล่าว พร้อมให้ชดใช้สินไหมแก่นายมณฑล ผู้เป็นโจทก์ร่วม นางพอใจ ไกรวัตนุสสรณ์ มารดาของผู้เสียชีวิต นางสาวสุรัจนา ศิลาสุวรรณ ภรรยา และบุตรอีก 2 คนของผู้เสียชีวิต
นายครรชิต ได้ต่อสู้คดีในชั้นอุทธรณ์เมื่อเดือนตุลาคม พ.ศ. 2558 ซึ่งศาลอุทธรณ์พิพากษาให้จำคุกตลอดชีวิต จนมาถึงชั้นฏีกาในเดือนธันวาคม พ.ศ. 2559 ซึ่งศาลฎีกาพิพากษายืนโทษจำคุกตลอดชีวิต รวมถึงชดใช้สินไหมตามคำตัดสินของศาลชั้นต้น เขาได้รับการลดโทษรวม 5 ครั้งจนเหลือโทษจำคุก 7 ปี จนกระทั่งเขาพ้นโทษ เมื่อวันที่ 3 ตุลาคม พ.ศ. 2565
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายครรชิต ทับสุวรรณ เก็บถาวร 6 สิงหาคม 2012 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมืองไทย (นายครรชิต ทับสุวรรณ), ศูนย์ข้อมูลนักการเมืองไทย
สะพานสารสิน

บทความนี้เกี่ยวกับสะพาน สำหรับภาพยนตร์ ดูที่ สะพานรักสารสิน
| สะพานสารสิน |
| --- | --- |
สะพานสารสิน ในวันที่ 19 พฤษภาคม 2559
พิกัด: 8°12′05″N 98°17′53″E﻿ / ﻿8.201518°N 98.298032°E﻿ / 8.201518; 98.298032
เส้นทาง: ทางหลวงแผ่นดินหมายเลข 402 (ถนนเทพกระษัตรี), ทางเดินเท้า
ข้าม: ทะเลอันดามัน
ที่ตั้ง: บ้านท่าฉัตรไชย อำเภอถลาง จังหวัดภูเก็ต และบ้านท่านุ่น อำเภอตะกั่วทุ่ง จังหวัดพังงา
ผู้ดูแล: กรมทางหลวง, กระทรวงคมนาคม
ข้อมูลจำเพาะ
ความยาว: 660 เมตร
ความกว้าง: 11 เมตร
ประวัติ
วันเริ่มสร้าง: พ.ศ. 2494
วันเปิด: 7 กรกฎาคม พ.ศ. 2510
ที่ตั้ง
th
สะพานสารสิน เป็นสะพานที่เชื่อมระหว่างจังหวัดพังงากับจังหวัดภูเก็ต เป็นสะพานแรกที่มีการสร้างเพื่อข้ามจากจังหวัดพังงาไปภูเก็ต เชื่อมต่อระหว่างบ้านท่าฉัตรไชยและบ้านท่านุ่นของจังหวัดพังงา โดยทางหลวงแผ่นดินหมายเลข 402 มีความยาวทั้งหมด 660 เมตร เปิดใช้เมื่อวันที่ 7 กรกฎาคม พ.ศ. 2510
สะพานแห่งนี้ตั้งชื่อตามนามสกุลของ นายพจน์ สารสิน นายกรัฐมนตรีคนที่ 9 ของประเทศไทย ซึ่งขณะนั้นดำรงตำแหน่งรัฐมนตรีว่าการกระทรวงพัฒนาการแห่งชาติ เริ่มสร้างครั้งแรกตั้งแต่ พ.ศ. 2494 โดยเปิดให้บริษัทรับเหมาก่อสร้าง แต่ปรากฏว่าการก่อสร้างในระยะเริ่มต้นมีปัญหาเพราะความไม่ชำนาญการ ต่อมาในปี พ.ศ. 2508 จึงได้เริ่มลงมือก่อสร้างอีกครั้งโดยบริษัท Cristiani & Nelson (Thailand) Ltd. จนสำเร็จสามารถเปิดใช้การได้ในวันที่  7 กรกฎาคม พ.ศ. 2510 ใช้งบประมาณทั้งหมด 28,770,000 บาท
สะพานสารสิน มีความยาวทั้งหมด 660 เมตรเป็นทางผิวคอนกรีต 360 เมตร ตัวสะพานคอนกรีตอัดแรงยาว 300 เมตร กว้าง 11 เมตร เป็นทางรถวิ่งกว้าง 8 เมตร ทางเท้าข้างละ 1.5 เมตร รับผิดชอบดูแลโดย กรมทางหลวง กระทรวงคมนาคม
ตำนาน

สะพานสารสิน เป็นที่รู้จักกันดีในฐานะเป็นสถานที่ที่เป็นตำนานความรักของหนุ่มสาวสองคนที่ไม่สมหวัง คือ โกดำ (ดำ แซ่ตัน) กับ กิ๊ว (กาญจนา แซ่หงอ)  ที่มีความแตกต่างกันทางฐานะ ด้วยโกดำเป็นเพียงคนขับรถสองแถวรับจ้างและรับจ้างกรีดยาง ขณะที่กิ๊วมีฐานะที่ดีกว่า และเป็นนักศึกษาวิทยาลัยครู โดยที่ผู้ใหญ่ทางบ้านของกิ๊วได้กีดกั้นทั้งสองคบหากัน ในที่สุดทั้งคู่จึงตัดสินใจกระโดดน้ำตายที่กลางสะพานสารสิน ด้วยการใช้ผ้าขาวม้ามัดตัวทั้งสองไว้ด้วยกัน เมื่อวันที่ 22 กุมภาพันธ์ พ.ศ. 2516 ซึ่งเรื่องราวของทั้งคู่โด่งดังเป็นที่รู้จักไปทั่ว และมีการสร้างเป็นภาพยนตร์และละครโทรทัศน์ คือ สะพานรักสารสิน ใน พ.ศ. 2530 นำแสดงโดย รอน บรรจงสร้าง และจินตรา สุขพัฒน์ และ สะพานรักสารสิน ใน พ.ศ. 2541 นำแสดงโดย นันทวัฒน์ อาศิรพจนกุล และคทรีน่า กลอส ซึ่งเป็นละครโทรทัศน์ ออกอากาศทางช่อง 3 และยังมีเพลงชื่อ สะพานรักสารสิน โดยวงสิมิลัน ในปี พ.ศ. 2537 อีกด้วย
นอกจากนี้แล้ว ยังมีเรื่องเล่ากันว่า ในคืนวันพระจันทร์เต็มดวง จะมีกระต่ายสีขาวตาสีแดงคู่หนึ่ง ออกมาอยู่คู่กันที่สะพานแห่งนี้ เชื่อว่าเป็นวิญญาณของทั้งคู่
ปัจจุบัน

ต่อมา มีการสร้าง "สะพานท้าวเทพกระษัตรี" ซึ่งเป็นสะพานคู่ขนานสะพานสารสินเดิมที่มีขนาด 2 ช่องจราจร และความยาว 650 เมตร เพื่อระบายการจราจรที่คับคั่งตามความเจริญของจังหวัดภูเก็ต เริ่มเปิดใช้เมื่อ พ.ศ. 2535
ในปีงบประมาณ 2552 กรมทางหลวงได้รับการจัดสรรงบประมาณจากรัฐบาลจำนวน 377 ล้านบาท เพื่อสร้าง "สะพานท้าวศรีสุนทร" หรือ สะพานสารสิน 2 ด้วยความยาว 650 เมตร เป็นสะพานคู่ขนานกับสะพานท้าวเทพกระษัตรี ทดแทนสะพานสารสินเดิมที่ก่อสร้างมานานและอยู่ในสภาพที่เก่า ประกอบกับสะพานสารสินที่ใช้งานอยู่ในขนาดนี้เรือขนาดใหญ่ไม่สามารถที่จะลอดผ่านได้ สะพานสารสิน 2 เริ่มสร้างในวันที่ 30 มิถุนายน พ.ศ. 2552 โดย บริษัท อิตาเลียนไทย ดีเวลล็อปเม้นท์ จำกัด (มหาชน) แล้วเสร็จและเปิดใช้ในวันที่ 1 สิงหาคม พ.ศ. 2554 ส่วนสะพานสารสินเดิมในปัจจุบันนั้น ได้ถูกปรับปรุงเป็นสะพานคนเดินและหอชมวิว โดยยกบริเวณช่วงกลางสะพานให้สูงเท่ากับสะพานท้าวเทพกระษัตรีและสะพานท้าวศรีสุนทร ทั้งนี้เพื่อความสะดวกในการสัญจรไปมาของเรือ หอชมวิวเป็นอาคาร 8 เหลี่ยมสไตล์ชิโนโปรตุกีส ในส่วนของปลายสะพานทั้งสองด้านได้มีการปรับเป็นสถานที่จอดรถ อำนวยความสะดวกให้กับนักท่องเที่ยว และเป็นหนึ่งในสถานที่ท่องเที่ยวที่มีชื่อเสียงแห่งหนึ่งของจังหวัดภูเก็ต
แหล่งข้อมูลอื่น

แผนที่และภาพถ่ายทางอากาศของ สะพานสารสิน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
8°11′58″N 98°17′50″E﻿ / ﻿8.199484°N 98.297084°E﻿ / 8.199484; 98.297084
"Sarasin Bridge in Phuket". phuket.com.
โรงเรียนสุโขทัยวิทยาคม

| โรงเรียนสุโขทัยวิทยาคม Sukhothai Wittayakom School> ที่ตั้ง |
| --- | --- |
th
2/3 ม.5 ตำบลบ้านกล้วย ตำบลบ้านกล้วย  อำเภอเมืองสุโขทัย สุโขทัย 
พิกัด: 17°00′45″N 99°47′32″E﻿ / ﻿17.012525813487617°N 99.7922061959184°E﻿ / 17.012525813487617; 99.7922061959184
ข้อมูล
ประเภทโรงเรียน: โรงเรียนประจำจังหวัดของรัฐ โรงเรียนมัธยมศึกษาขนาดใหญ่พิเศษ
ก่อตั้ง: พ.ศ. 2441 (125 ปี)​
สถานะ: เปิดทำการปกติ
หน่วยงานกำกับ: สำนักงานเขตพื้นที่การศึกษามัธยมศึกษาสุโขทัย  สำนักงานคณะกรรมการการศึกษาขั้นพื้นฐาน  กระทรวงศึกษาธิการ
รหัส: 64012001
ครู/อาจารย์: 124 คน
ระดับชั้น: มัธยมศึกษาปีที่ 1 - 6
จำนวนนักเรียน: 2,577 คน (2566)
ระบบการศึกษา: ในระบบ
ภาษาที่ใช้เป็นสื่อการสอน:  ภาษาไทย  ภาษาอังกฤษ  ภาษาจีน  ภาษาฝรั่งเศส
สี:    น้ำเงิน - ขาว
เว็บไซต์: http://www.suw.ac.th/
โรงเรียนสุโขทัยวิทยาคม (อังกฤษ: Sukhothai Wittayokom School; ย่อ: ส.ท./SUW) เป็นหนึ่งในสามโรงเรียนประจำจังหวัดสุโขทัย ร่วมกับโรงเรียนอุดมดรุณีและโรงเรียนสวรรค์อนันต์วิทยา ตั้งอยู่ในอำเภอเมืองสุโขทัย จังหวัดสุโขทัย จัดเป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาสุโขทัย สหวิทยาเขตเจ้าราม สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ

โรงเรียนสุโขทัยวิทยาคม เริ่มก่อตั้ง เมื่อปี พ.ศ. 2441 บริเวณเหนือวัดราชธานี อำเภอเมืองสุโขทัย จังหวัดสุโขทัย โดยชื่อว่า โรงเรียนประจำจังหวัดสุโขทัย "สุโขทัยวิทยาคม" รับนักเรียนสหศึกษา ตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 3 แต่หลังจากนั้นปี เมื่อปี พ.ศ. 2448 ได้ย้ายไปเปิดใหม่บริเวณหลังตลาดธานี หรือบริเวณสนามเด็กเล่น เชิงสะพานพระร่วง
วันที่ 26 สิงหาคม 2472 ได้เปิดอาคารเรียนใหม่บริเวณใต้วัดไทยชุมพล และได้แบ่งโรงเรียนออกเป็นสองโรงเรียนคือ โรงเรียนสตรีประจำจังหวัดสุโขทัย "อุดมดรุณี" ตั้งอยู่บริเวณเดิม (หลังตลาดธานี) และโรงเรียนชายประจำจังหวัดสุโขทัย "สุโขทัยวิทยาคม" ตั้งอยู่บริเวณใหม่ (ใต้วัดไทยชุมพล) รับนักเรียนชั้นมัธยมศึกษาปีที่ 1 ถึงชั้นมัธยมศึกษาปีที่ 6
พ.ศ. 2474 พระบาทสมเด็จพระปกเกล้าเจ้าอยู่หัว มีพระบรมราชโองการ ยุบรวมบางมณฑลและบางจังหวัด โดยจังหวัดสุโขทัย ถูกยุบเลิกและรวมกับจังหวัดสวรรคโลก ทำให้ โรงเรียนสุโขทัยวิทยาคม หมดสถานะโรงเรียนชายประจำจังหวัดสุโขทัย และมีสถานะเป็นโรงเรียนชายประจำอำเภอสุโขทัยธานีแทน
พ.ศ. 2482 ทางราชการ ได้มีการเปลี่ยนแปลงชื่อจังหวัดสวรรคโลก เป็นจังหวัดสุโขทัย ทำให้ โรงเรียนสุโขทัยวิทยาคม มีสถานะเป็นโรงเรียนชายประจำจังหวัดสุโขทัยอีกครั้ง
พ.ศ. 2500 ได้มีการก่อตั้งวิทยาลัยพลศึกษาจังหวัดสุโขทัย โดยทางวิทยาลัยได้ใช้อาคารสถานที่ของโรงเรียนสุโขทัยวิทยาคมเป็นสถานที่เรียนชั่วคราว
พ.ศ. 2503 เปิดสอนชั้นเตรียมอุดมศึกษา แผนกวิทยาศาสตร์ และต่อมาได้ขยายเปิดสอนชั้นมัธยมศึกษาตอนปลาย แผนกศิลปศาสตร์
วันที่ 18 พฤษภาคม พ.ศ. 2507 ได้ย้ายมาอยู่บริเวณสนามบินเก่า ตำบลบ้านกล้วย และก็ได้ตั้งอยู่บริเวณนั้นมาจนถึงปัจจุบัน ส่วนบริเวณใต้วัดไทยชุมพลยกให้โรงเรียนอุดมดรุณี ปัจจุบันเป็นที่ตั้งของโรงเรียนอุดมดรณี
พ.ศ.2514 ทางโรงเรียนได้สร้างพระบรมรูปพ่อขุนรามคำแหงมหาราชไว้ที่ด้านหน้าของทางเข้าโรงเรียนซึ่งพระบรมรูปของพระองค์ได้เป็นที่เคารพสักการะของครูอาจารย์ นักเรียนและชาวจังหวัดสุโขทัยมาจนทุกวันนี้
พ.ศ. 2523 ได้ให้วิทยาลัยนาฏศิลป์สุโขทัย ใช้อาคารสถานที่ จนวิทยาลัยนาฏศิลป์สุโขทัยสร้างเสร็จ และในปีเดียวกัน วิทยาลัยพลศึกษาจังหวัดสุโขทัย ก็ได้ย้ายออกจากโรงเรียน ไปตั้งอยู่อาคารถาวรของวิทยาลัย ปัจจุบันคือ มหาวิทยาลัยการกีฬาแห่งชาติ วิทยาเขตสุโขทัย
พ.ศ. 2525 ทางโรงเรียนได้เปิดโรงเรียนชั้นมัธยมศึกษา สังกัดกรมสามัญศึกษา ณ ตำบลยางซ้าย อำเภอเมืองสุโขทัย โดยเป็นสาขาของโรงเรียนสุโขทัยวิทยาคม และในปีเดียวกัน วิทยาลัยนาฏศิลป์สุโขทัย ก็ได้ย้ายออกจากโรงเรียนสุโขทัยวิทยาคม ไปตั้งอยู่อาคารเรียนถาวรบริเวณทิศตะวันออกของโรงเรียน
13 มกราคม พ.ศ. 2526 ได้แยกสาขาของโรงเรียนสุโขทัยวิทยาคม ตำบลยางซ้าย อำเภอเมืองสุโขทัย เป็น โรงเรียนยางซ้ายพิทยาคม โรงเรียนมัธยมศึกษา ประจำตำบลยางซ้าย
18 พฤษภาคม 2527 ได้มีการก่อตั้งโรงเรียนมัธยม ตำบลเมืองเก่า อำเภอเมืองสุโขทัย โดยกรมสามัญได้อนุมัติให้เป็นสาขาของโรงเรียนสุโขทัยวิทยาคม จังหวัดสุโขทัยในช่วงแรก ต่อมาวันที่ 30 พฤษภาคม 2527 ก็ได้แยกออกจากการเป็นสาขาของโรงเรียนสุโขทัยวิทยาคมและจัดตั้งเป็นโรงเรียนลิไทพิทยาคม
ข้อมูลทั่วไป

ชื่อภาษาไทย สุโขทัยวิทยาคม
ชื่อภาษาอังกฤษ Sukhothai Wittayakom
ตัวย่อ  ส.ท.  SUW
ที่อยู่ เลขที่ 2/3 หมู่ 5 ตำบลบ้านกล้วย อำเภอเมืองสุโขทัย จังหวัดสุโขทัย
จำนวนนักเรียนและบุคลากร นักเรียน 2,577 คน เเละบุคลากรทางการศึกษา 124 คน
วิสัยทัศน์ เป็นเลิศแห่งการเรียนรู้
ปรัชญา ใช้ความรู้ คู่คุณธรรม นำปัญญา พัฒนาสังคม มุ่งสู่ความเป็นเลิศ ก่อเกิดมาตรฐานสากล
เพลง มาร์ชโรงเรียนสุโขทัยวิทยาคม (เพลงมาร์ช)
ทำเนียบผู้บริหาร

| นาม | ตำแหน่ง | ปีที่ดำรงตำแหน่ง |
| --- | --- | --- |
| พระครูคณะวาที(เวทย์ มณีนิล) | ครูใหญ่ | พ.ศ.2447-2465 |
| นายโชติ พัฒนากุล | ครูใหญ่ | พ.ศ.2465-2469 |
| นายพูน ชัยอุดม | ครูใหญ่ | พ.ศ.2469-2470 |
| นายโชติ พัฒนากุล | ครูใหญ่ | พ.ศ.2470-2477 |
| นายฮวด ทิพย์วิเศษ | ครูใหญ่ | พ.ศ.2477-2479 |
| นายงาม สีตะธานี | ครูใหญ่ | พ.ศ.2479-2479 |
| นายมนัส นิจโภค | อาจารย์ใหญ่ | พ.ศ.2479-2482 |
| นายศิริ สุขกิจ | อาจารย์ใหญ่ | พ.ศ.2482-2483 |
| นายมนัส นิจโภค | อาจารย์ใหญ่ | พ.ศ.2483-2507 |
| นายประสิทธิ์ ธนะปัญโญ | อาจารย์ใหญ่ | พ.ศ.2507-2513 |
| นายล้วน วรนุช | อาจารย์ใหญ่ | พ.ศ.2513-2516 |
| นายสมนึก ทิมพงศ์ | อาจารย์ใหญ่ | พ.ศ. 2516-2518 |
| นายชูชีพ มีจุ้ย | ผู้อำนวยการโรงเรียน | พ.ศ.2519-2533 |
| นายสงวน คงชู | ผู้อำนวยการโรงเรียน | พ.ศ.2533-2534 |
| นายนริศ วงศ์โชติรัตน์ | ผู้อำนวยการโรงเรียน | พ.ศ.2534-2540 |
| นายไพวัน คงกระพันธ์ | ผู้อำนวยการโรงเรียน | พ.ศ.2540-2544 |
| นายเนาวรัตน์ คณะนัย | ผู้อำนวยการโรงเรียน | พ.ศ.2544-2547 |
| นายสมศักดิ์ จงรู้ธรรม | ผู้อำนวยการโรงเรียน | พ.ศ.2547-2548 |
| นายวิสิทธิ์ สุขเจริญ | ผู้อำนวยการโรงเรียน | พ.ศ.2548-2553 |
| ดร.ธีรศักดิ์ คงเจริญ | ผู้อำนวยการโรงเรียน | พ.ศ.2553-2560 |
| ดร.สมพร สุขอร่าม | ผู้อำนวยการโรงเรียน | พ.ศ.2561-2563 |
| ดร.มนตรี คงเจริญ | ผู้อำนวยการโรงเรียน | พ.ศ.2564-2566 |
| นายไพบูลย์ พวงเงิน | ผู้อำนวยการโรงเรียน | พ.ศ.2566-ปัจจุบัน |
เขาพ่าปุ

| เขาพ่าปุ |
| --- | --- |
ทิวทัศน์จากยอดเขาพ่าปุ
จุดสูงสุด
ความสูง เหนือระดับน้ำทะเล: 99 เมตร (325 ฟุต)
รายชื่อ: รายชื่อภูเขาในประเทศพม่า
พิกัด: 16°54′31.61″N 97°37′33.39″E﻿ / ﻿16.9087806°N 97.6259417°E﻿ / 16.9087806; 97.6259417 
ข้อมูลทางภูมิศาสตร์
เขาพ่าปุที่ตั้งเขาพ่าปุในประเทศพม่า 
ที่ตั้ง: พะอัน รัฐกะเหรี่ยง ประเทศพม่า
การพิชิต
พิชิตครั้งแรก: ไม่ทราบ
เส้นทางง่ายสุด: ปีนเขา
เขาพ่าปุ (พม่า: ဖားပုတောင်) เป็นเขาที่มีความสูง 99 เมตร (324 ฟุต) ตั้งอยู่ทางเหนือเมืองพะอัน รัฐกะเหรี่ยง ประเทศพม่า บนยอดเขามีเจดีย์สีทองตั้งตระหง่านอยู่ด้านบน เขาพ่าปุเป็นจุดหมายปลายทางสำหรับนักท่องเที่ยว และเป็นที่รู้จักจากทัศนียภาพภูมิประเทศอันน่าทึ่ง เส้นทางเดินขึ้นสู่ยอดเขามีความยาว 2.5 กิโลเมตร
วัดญาณสังวรารามวรมหาวิหาร

| วัดญาณสังวรารามวรมหาวิหาร |
| --- | --- |
ตามเข็มนาฬิกาจากภาพบนสุดซ้าย: ตราของวัดญาณสังวราราม, เจดีย์พุทธคยาจำลอง, พระอุโบสถ, พระบรมธาตุเจดีย์มหาจักรีพิพัฒน์

ชื่อสามัญ: วัดญาณสังวราราม วรมหาวิหาร  วัดญาณสังฯ
ที่ตั้ง: อำเภอบางละมุง จังหวัดชลบุรี
ประเภท: พระอารามหลวงชั้นเอก ชนิดวรมหาวิหาร
นิกาย: ธรรมยุติกนิกาย
พระประธาน: สมเด็จพระพุทธญาณนเรศวร์
พระพุทธรูปสำคัญ: พระพุทธมหาวชิรอุตตโมภาสศาสดา
 สถานีย่อยพระพุทธศาสนา
สมเด็จพระสังฆราชเจ้า กรมหลวงวชิรญาณสังวร
วัดญาณสังวราราม เป็นพระอารามหลวงชั้นเอก ชนิดวรมหาวิหาร สังกัดธรรมยุติกนิกาย ตั้งอยู่ที่ตำบลห้วยใหญ่ อำเภอบางละมุง จังหวัดชลบุรี มี สมเด็จพระสังฆราชเจ้า กรมหลวงวชิรญาณสังวร เป็นองค์ประธานจัดสร้างวัด ปัจจุบันพระโสภณคณาภรณ์ (ไชยวัฒน์  ชยวฑฺฒโน) เป็นเจ้าอาวาส
ประวัติ

ในปี พ.ศ. 2519 นายแพทย์ขจรและคุณหญิงนิธิวดี อ้นตระการ และครอบครัว ได้ถวายที่ดินเพื่อขอให้สร้างวัดเนื้อที่ประมาณ 300 ไร่เศษ ต่อมา คณะผู้สร้างวัดได้ซื้อที่ดินเพิ่มรวมได้เนื้อที่ 366  ไร่  2  งาน 11 ตารางวา เพื่อขอสร้างวัด วัดได้รับการอนุญาตให้สร้างเป็นสำนักสงฆ์ญาณสังวรารามเมื่อ พ.ศ. 2520 และเปลี่ยนเป็นวัดญาณสังวรารามเมื่อวันที่ 21 กุมภาพันธ์ พ.ศ. 2523 โดยได้รับพระราชทานวิสุงคามสีมาตามพระราชกฤษฎีกาลงวันที่ 25 มีนาคม พ.ศ. 2525 ต่อมาเมื่อวันที่ ๒๒ มีนาคม ๒๕๓๑ มีประกาศกระทรวงศึกษาธิการในราชกิจจานุเบกษา เรื่อง ยกวัดราษฎร์เป็นพระอารามหลวง ความว่า ด้วยทรงพระกรุณาโปรดเกล้าฯ ให้ยกวัดญาณสังวราราม ตำบลห้วยใหญ่ อำเภอบางละมุง จังหวัดชลบุรี เป็นพระอารามหลวง ชั้นเอก ชนิดวรมหาวิหาร ตั้งแต่วันที่ ๔ มีนาคม พ.ศ. ๒๕๓๑ มีผลตั้งแต่ ๔ มีนาคม ๒๕๓๑
ปูชนียสถานที่สำคัญ

พระอุโบสถ สร้างขึ้นเพื่อน้อมเกล้าฯ ถวายสมเด็จพระเจ้าตากสินมหาราช โดยดัดแปลงจากแบบพระอุโบสถเก่าคณะรังษี วัดบวรนิเวศราชวรวิหาร
พระพุทธปฏิมาประธานประจำอุโบสถ ได้รับการถวายพระนามว่า "สมเด็จพระพุทธญาณนเรศวร์" สร้างน้อมเกล้าฯ ถวายสมเด็จพระนเรศวรมหาราช พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทางเททองหล่อ เมื่อวันที่ 14 สิงหาคม พ.ศ. 2523 ณ บริเวณมณฑลพิธีหน้าพระอุโบสถเก่าคณะรังษี วัดบวรนิเวศวิหาร
พระบรมธาตุเจดีย์มหาจักรีพิพัฒน์ สร้างน้อมเกล้าฯ ถวายพระบาทสมเด็จพระพุทธยอดฟ้าจุฬาโลกมหาราชและราชวงศ์จักรี เริ่มดำเนินการสร้างมาตั้งแต่วันที่ 16 กุมภาพันธ์ พ.ศ. 2524 ชั้นล่างเป็นห้องโถงใหญ่ เพื่อการบำเพ็ญกุศลต่าง ๆ ชั้นที่ 2 ประดิษฐานพระเจดีย์ทองบรรจุพระบรมสารีริกธาตุ โดยมีชนวนจากพื้นปฐพีถึงที่ประดิษฐานพระบรมสารีริกธาตุ ด้านนอกชั้นที่ 3 มีซุ้มประดิษฐานพระพุทธรูปสำคัญ 3 องค์  คือ พระ ภปร. (ด้านหน้า) พระไพรีพินาศ (ด้านขวาของพระ ภปร.) และพระชินราชสีหศาสดา (ด้านซ้ายของพระ ภปร.) ส่วนชั้นที่ 2 เป็นซุ่มตราพระมหาจักรีซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงอัญเชิญขึ้นประดิษฐานเมื่อวันที่ 30 กรกฎาคม พ.ศ. 2528
พระมหามณฑปพุทธบาท ภปร. สก.  สร้างขึ้นด้วยความซาบซิ้งในพระคุณของพระพุทธเจ้าและพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง. พระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานพระบรมราชานุญาตให้อัญเชิญพระปรมาภิไธยย่อ ภปร. และพระนามาภิไธยย่อ สก. ประดิษฐานที่องค์พระมหามณฑป
ศาลาอเนกกุศล  สว.กว. เป็นอาคารคอนกรีตเสริมเหล็กชั้นเดียวสร้างขึ้นเพื่อน้อมเกล้าฯ ถวายสมเด็จพระศรีนครินทราบรมราชชนนีและสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และเสด็จพระราชดำเนินทรงวางศิลาพระฤกษ์เมื่อวันที่ 6 เมษายน พ.ศ. 2526 ใช้เป็นศาลาฉัน
พระพุทธปฏิมา อปร.มอ. ประจำศาลาอเนกกุศล สว.กว. เป็นพระปางสมาธิแบบพระ ภปร. สร้างน้อมเกล้าฯ ถวายพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และสมเด็จพระมหิตลาธิเบศร อดุลยเดชวิกรม พระบรมราชชนก พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้อัญเชิญพระปรมาภิไธยย่อในพระบาทสมเด็จพระปรเมนทรมหาอานันทมหิดล "อปร." และพระนามาภิไธยย่อในสมเด็จพระมหิตลาธิเบศอดุลยเดชวิกรม พระบรมราชชนกนาถ "มอ." ประดิษฐานที่ผ้าทิตย์
ศาลาอเนกกุศล มวก.สธ.  สร้างขึ้นเพื่อน้อมเกล้าฯ ถวายพระบาทสมเด็จพระเจ้าอยู่หัว รัชกาลปัจจุบัน และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  เป็นอาคารคอนกรีตเสริมเหล็ก 2 ชั้น ชั้นบนพื้นปูหินอ่อนไทยเป็นที่ประดิษฐานพระพุทธไพรีพินาศ ใช้เป็นที่สวดมนต์ทำวัตรค่ำ อบรมกัมมัฎฐานเจริญจิตภาวนา เป็นต้น
แหล่งข้อมูลอื่น

เว็บไซต์ทางการ
แผนที่และภาพถ่ายทางอากาศของ วัดญาณสังวรารามวรมหาวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°47′22″N 100°57′30″E﻿ / ﻿12.789444°N 100.958333°E﻿ / 12.789444; 100.958333
| ด ค กพระอารามหลวงชั้นเอก |
| --- | --- | --- |
| ชนิดราชวรมหาวิหาร |  วัดพระเชตุพนวิมลมังคลาราม  วัดพระปฐมเจดีย์  วัดพระพุทธบาท (สระบุรี)  วัดมหาธาตุยุวราชรังสฤษฎิ์  วัดสุทัศนเทพวราราม  วัดอรุณราชวราราม  |  |
| ชนิดราชวรวิหาร |  วัดนิเวศธรรมประวัติ  วัดบวรนิเวศ  วัดเบญจมบพิตรดุสิตวนาราม  วัดพระบรมธาตุไชยา  วัดพระศรีรัตนมหาธาตุ (สุโขทัย)  วัดราชบพิธสถิตมหาสีมาราม  วัดราชประดิษฐสถิตมหาสีมาราม  วัดราชโอรสาราม  วัดสุวรรณดาราราม  วัดเสนาสนาราม  |  |
| ชนิดวรมหาวิหาร |  วัดญาณสังวราราม  วัดพระธาตุพนม  วัดพระธาตุหริภุญชัย  วัดพระมหาธาตุ (นครศรีธรรมราช)  วัดพระศรีมหาธาตุ (บางเขน)  วัดพระศรีรัตนมหาธาตุ (พิษณุโลก)  วัดพระสิงห์ (เชียงใหม่)  |  |
อาจินต์ ปัญจพรรค์

| อาจินต์ ปัญจพรรค์จ> ม. |
| --- | --- |
จากหนังสือ ภาพ และประวัติเจ้าหน้าที่ ไทยทีวีช่อง ๔ และ ททท.
สารนิเทศภูมิหลัง
เกิด: 11 ตุลาคม พ.ศ. 2470 จังหวัดนครปฐม ประเทศสยาม
เสียชีวิต: 17 พฤศจิกายน พ.ศ. 2561 (91 ปี)
อาชีพ: นักเขียน, นักแต่งเพลง, นักหนังสือพิมพ์
อาจินต์ ปัญจพรรค์ (11 ตุลาคม พ.ศ. 2470 – 17 พฤศจิกายน พ.ศ.  2561) ศิลปินแห่งชาติ สาขาวรรณศิลป์ พ.ศ. 2534 เป็นผู้ประพันธ์"เรื่องสั้นชุดเหมืองแร่" เขาเคยเขียนคอลัมน์ประจำในมติชน และกรุงเทพธุรกิจ ล่าสุดออกหนังสือ "รายสะดวก"
ประวัติ

อาจินต์ ปัญจพรรค์ เกิดวันที่ 11 ตุลาคม พ.ศ. 2470 ที่อำเภอบางเลน จังหวัดนครปฐม เป็นบุตรชายของขุนปัญจพรรค์พิบูล (พิบูล ปัญจพรรค์) อดีตนายอำเภอท่ามะกา จังหวัดกาญจนบุรี และข้าหลวงจังหวัดประจวบคีรีขันธ์ และข้าหลวงจังหวัดนครปฐม กับนางกระแส ปัญจพรรค์ (โกมารทัต) มีพี่น้องร่วมบิดามารดา คือ ชอุ่ม ปัญจพรรค์ พล.ต.ท.ลัดดา ปัญจพรรค์ และวัฒนา ปัญจพรรค์ มีน้องสาวต่างมารดาคือ เยาวรัตน์ ปัญจพรรค์
เรียนชั้นประถมที่โรงเรียนพระปฐมวิทยาลัย จังหวัดนครปฐม เรึยนชั้นมัธยมที่โรงเรียนอำนวยศิลป์ ปากคลองตลาด กรุงเทพมหานคร โรงเรียนเตรียมอุดมศึกษา เรียนระดับอุดมศึกษาที่คณะวิศวกรรมศาสตร์ จุฬาลงกรณ์มหาวิทยาลัย เมื่อกำลังเรียนอยู่ชั้นปีที่ 2 เกิดสงครามโลกครั้งที่ 2 ทำให้มหาวิทยาลัยงดการเรียนการสอน นิสิตต่างพากันกลับบ้านเกิดหนีการทิ้งระเบิดเพื่อทำลายจุดยุทธศาสตร์สำคัญในกรุงเทพมหานคร เมื่อภาวะสงครามสงบอาจินต์กลับมาเรียนอีกครั้ง แต่การใช้ชีวิตในช่วงหนีภัยสงครามโลกครั้งที่ 2 ทำให้อาจินต์กลับมาเรียนต่อได้ไม่ดี ทำให้ถูกรีไทร์ บิดาจึงส่งไปทำงานหนักในเหมืองแร่เพื่อดัดนิสัยที่จังหวัดพังงา อาจินต์ได้เก็บเกี่ยวประสบการณ์ในช่วงเวลาดังกล่าวมาเขียนใน "เรื่องสั้นชุดเหมืองแร่"
ผลงานเด่น

บรรณาธิการ นิตยสารฟ้าเมืองไทย รายสัปดาห์ ได้รับความนิยมอย่างสูง เมื่อ พ.ศ. 2512-2531
ชีวิตส่วนตัว อาศัยอยู่ที่บ้านสุทธิสาร กับภริยา ไม่มีบุตร คติคือ "ทำอะไรทำจริง"
ผลงานต่าง ๆ > หนังสือ

รวมเรื่องสั้นชุด เหมืองแร่  ชื่อ
ตะลุยเหมืองแร่ (ต่อมาสร้างเป็นภาพยนตร์ มหา'ลัยเหมืองแร่ )
เหมืองน้ำหมึก
เสียงเรียกจากเหมืองแร่
สวัสดีเหมืองแร่
ลุยทะเลคน
เดี่ยวเหมืองแร่
เหมืองมนุษย์
หมึกกระจาย
เจ้านกขมิ้นเหมืองแร่
ไกลเตียง
จุฬาฯปฏิเสธข้าพเจ้า
กลับไปเหมืองแร่
นิสิตเถื่อน
เหมืองแร่ฉบับสมบูรณ์
นิยาย
ใต้แผ่นดิน
ในเหมืองแร่มีนิยาย
เลือดในดิน
เจ้าพ่อ-เจ้าแม่-เจ้าเมือง
เหมืองทองแดง
นางเอกหลังบ้าน
สารคดี
ธุรกิจบนขาอ่อน
ตะลุยอเมริกา-ผ่าตัดรัสเซีย
เจ้าหนู
แม่น้ำยามศึก
บทความและความเรียง
ปรัชญาไส้
ยักษ์ปากเหลี่ยม
บอมบ์กรุงเทพฯ
การหลงทางอันแสนสุข
วาบความคิด
วัยบริสุทธิ์
ลูกฝรั่งช่างพูด งานแปล
สนิมนา
ฯลฯ
ผลงานต่าง ๆ > การเขียนเพลง

เพลง "สวัสดีบางกอก" ที่ขึ้นด้วย "อย่าไป เลยบางกอกจะบอกให้ / พี่เคยไปมาแล้วน้องแก้วเอ๋ย" ขับร้องโดย อ้อย อัจฉรา บรรเลงโดยวงดนตรีสุนทราภรณ์
เพลง "อย่าเกลียดบางกอก" ขับร้องโดย ม.ร.ว.ถนัดศรี สวัสดิวัตน์ บรรเลงโดยวงดนตรีสุนทราภรณ์
เพลง "บางกอกลาที" ขับร้องโดย ชวลี ช่วงวิทย์ และเอื้อ สุนทรสนาน บรรเลงโดยวงดนตรีสุนทราภรณ์
เพลงพระราชนิพนธ์ "ไร้จันทร์" คำร้องภาษาไทย จากทำนองเพลงพระราชนิพนธ์ No Moon
เพลง "มาร์ชลูกหนี้" ประกอบภาพยนตร์เรื่อง เงิน เงิน เงิน ของละโว้ภาพยนตร์ ปี พ.ศ. 2508 ขับร้องหมู่
เพลง "โอ้บางกอก" ประกอบภาพยนตร์เรื่อง เสน่ห์บางกอก ของแหลมทองภาพยนตร์ ปี พ.ศ. 2509 ขับร้องโดย พร ภิรมย์
เพลง "อาณาจักรผี ๆ" ประกอบภาพยนตร์เรื่อง แม่นาคพระนคร ของละโว้ภาพยนตร์ ปี พ.ศ. 2513 ขับร้องโดย อดิเรก จันทร์เรือง
เพลง "จดหมายรักจากเมียเช่า" ขับร้องโดย มานี มณีวรรณ ประกอบละครโทรทัศน์ของคณะสุเทพโชว์
รางวัล

ศิลปินแห่งชาติ สาขาวรรณศิลป์ ในปี 2534
รางวัลศรีบูรพา ประจำปี 2535
รางวัล > เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)